༄༅། ། གཞི་བདག་ཀླུ་བཙན་བན་སྐྱོང་གི་བསངས་གསོལ་སྦྲགས་པ་མདོར་བསྡུས་བཞུགས་སོ། ། ༈བླ་མ་དང་ལྷག་པའི་ལྷ་དཔལ་དབང་གི་རྒྱལ་པོ་ལ་ཕྱག་འཚལ་ལོ། འདིར་གཞི་བདག་ཀླུ་བན་སྐྱོང་དགེ་བསྙེན་ར་བསངས་གསོལ་བགྱི་བར་འོད་ན་རིན་པོ་ཆེའི་སྣོད་གཙང་མར་གཏོར་མ་ཟུར་གསུམ་འཁོར་དྲུག་པ་ཐེབ་ཀྱུ་ཅི་མང་གིས་བསྐོར་བ་གཞི་གཙང་མའི་ཁར་བཀོད། སྨན་རཀ་མཆོད་པ་བསངས་དང་ཕྱེ་མར་སོགས་ཀྱང་འདུ་བར་བྱ། སྐྱབས་སེམས་སྤྲི་འགྲོ་སོང་རྗེས། རང་ཉིད་དབང་ཆེན་རྟ་མཆོག་རོལ་པའི་སྐུར་གསལ་པའི་ཐུགས་ཀའི་ས་བོན་ལས་རམ་ཡམ་ཁི་གསུམ་འཕྲོས་པས་མཆོད་རྫས་མ་དག་འབགས་རྩོག་ཉེས་སྐྱོན་ཐམས་ཅད་བསྲེགས་གཏོར་བཀྲུས། ། སླར་ཡང་ཨོཾ་ཨཱཿཧཱུཾ་རྣམས་སྤྲོས་པས་མཆོད་རྫས་ཟག་མེད་ཡེ་ཤེས་ཀྱི་བདུད་རྩི་འདོད་ཡོན་བསམ་གྱི་མི་ཁྱབ་པ་གཞིས་བདག་འཁོར་བཅས་དགྱེས་པ་བསྐྱོད་ནུས་པ་དཔག་ཡས་སྟོང་གསུམ་གང་བར་གྱུར། ཨོཾ་ཨཱཿཧཱུཾ་གསུམ། ཨོཾ་སརྦ་བརྒྱི་སོགས་བཛྲ་སྥ་ར་ར་ཎ་ཁཾཿགསུམ་རང་གི་ཐུགས་ཀའི་ཧཱུཾ་ལས་འོད་འཕྲོས་གཞིས་བདག་བན་སྐྱོང་འཁོར་བཅས་སྐད་ཅིག་གི་སྤྱན་དྲངས། ཀྱཻ་དེ་རིང་རྣལ་འབྱོར་བདག་ཅག་གིས། མཆོད་སྤྲིན་འདོད་དགུའི་ལོངས་སྤྱོད་ཀྱི། མགྲོན་དུ་ཀླུ་བཙན་བན་སྐྱོང་ཆེ། མ་ལུས་འཁོར་བཅས་སྤྱན་བདྲེན་ན། རང་གི་བསྟི་གནས་གཉན་པོ་དང་། ཕྱོག་བཅུའི་འཇིག་རྟེན་གར་གཞུགས་ཀྱང་། དམ་ཚིག་དབང་གི་འབོད་ལགས་ན། སྨོན་ལམ་ཤུགས་ཀྱི་མྱུར་དུ་བྱོན། བཛྲ་པ་མ་ཛཿཀྱེ་རིན་ཆེན་མཛེས་པའི་གཞལ་ཡས་འདིར། ཀླུ་བཙན་བན་སྐྱོང་བཅས་རྣམས། རང་རང་མཐུན་པའི་གདན་སྟེང་དུ། ། མི་གཡོ་དགྱེས་ཤིང་བརྟན་པར་བཞུགས། ས་མ་ཡ་ཏིཥྛ་ལྷན་ཀྱཻ་ཀླུ་བཙན་བན་སྐྱོང་ཆེན་པོ་ཁྱོད། དེ་རིང་རྣལ་འབྱོར་བདག་ཅག་དང་། དམ་ཚིག་གཉན་པོ་གཅིག་ཏུ་བསྲེ། རྟག་ཏུ་མི་འབྲལ་གྲོགས་མཛོད་ཅིགས་མ་ཡ་ཨི་དནྡི་ན་རཀྲ་ཀན། ཀྱཻ་བན་སྐྱོང་ཆེན་པོ་འཁོར་བཅས་ལ། དགྱེས་པའི་མཆོད་པ་འབུལ་བ་ནི། ཡན་ལག་བརྒྱད་ལྡན་ཆུ་གཙང་དང་། ཆུ་དང་ཐང་སྐྱོངས་མེ་ཏོག་བཀྲ། སྦྱར་དང་རང་བྱུང་བདུག་པ་འཐུལ། སྣང་གསལ་ཞུན་མར་མདང་དང་ལྡན། དྲི་བཟང་ཆབས་ཀྱི་རྒྱན་ཆེན་པོ། གཞན་ཡང་དགྱེས་མཆོད་དཔག་མེད་པ། བཟའ་བ་སྣ་ཚོགས་རི་ལྟར་སྤྲུངས། བཏུང་སྣ་ཚོགས་མཚོ་ལྟར་ལྟ་བསྐྱིལ། གྱོན་སྣ་ཚོགས་མཚར་དུ་མངར། དཀོར་ཆ་རྣམ་པ་སྣ་ཚོགས་དང་། ཕྱེ་མར་བསངས་དང་གསེར་སྐྱེམས་སོགས། གཞིས་བདག་བན་སྐྱོང་ཆེན་པོ་དང་། ཡམ་ཡུམ་སྲས་བློན་འབངས་འཁོར་དཔུང་། སྲུལ་པ་ཡང་སྤྲུལ་མ་ལུས་རྣམས། གསོལ་ལོ་མཆོད་དེ་ཐུགས་དམ་བསྐངས། ༼༤༥༽
ཐུགས་དམ་གཉན་པ་བསྐང་ནས་ཀྱང་། རྣལ་འབྱོར་བདག་ཅག་འཁོར་བཅས་ཀྱི། མི་ཤེས་གཏི་མུག་དབང་གྱུར་པའི། ཁྱེད་ཅག་ཐུགས་དང་འགལ་བ་རྣམས། མཐོལ་ཞིང་བཤགས་སོ་ཚངས་གྱུར་ནས། སྙིང་པོའི་བསྟན་པ་དར་བ་དང་། བསྟན་འཛིན་སྐུ་ཚེ་མཛད་འཕྲིན་རྒྱས། མི་ཕྱུགས་ཟས་ནོར་རབ་སྤེལ་ཞིང་། བཀྲ་ཤིས་དགེ་ལགས་གཡང་དུ་བསྐྱིལ། ཀྱཻ་འཇམ་བུའི་ཉིར་མཚོན་ནོར་འཛིན་ཡངས་པའི་གཞིར། རི་རྒྱལ་འཕང་མཐོ་བརྒྱུད་རིང་ལྷུན་ཆགས་ཤིང་། རྩེ་མོརར་ན་བུན་སྡུག་པོའི་གོས་ཀྱི་ཀླུབ། བར་དུ་དབང་པོའི་གཞུ་རིས་རྣམ་པར་བཀྲ། རྩ་བར་སྨན་ལྗོངས་མེ་ཏོག་གཅལ་དུ་བཀྲམ། གཉིས་སྐྱེས་རི་དྭགས་དུ་མ་བེད་བར་སྤྱོད། དེ་ལྟ་བུ་ཡི་རི་རྒྱལ་རྩེ་མ་མོ་ན། ཤེས་གྱི་སྐུ་འཁོར་འཕྱང་གི་ཁ་བད་མཛེས། དར་གྱི་རྒྱན་ཕན་རིན་ཆེན་ཐེལ་སྐསཅན། འཇའ་ཟེར་འོད་ཕུང་འཁྲིགས་པའི་གཞལ་ཡས་ཁང་། མཐོང་བས་ཡིད་འཕྲོག་གནས་དང་པོ་བྲང་དེར། བཞུགས་པའི་གཞི་བདག་དགེ་བསྙེན་བན་སྐྱོང་ཆེ། སྐུ་མདོག་ཆུ་ཤེས་མདང་འཕྲོག་དར་དཀར་གྱི། ན་བཟའ་གསོལ་ཞིང་ཞྭ་དཀར་དབུ་མ་མཛེས། དུང་རྟ་ལ་ཆིབས་བ་དན་ནམ་མཁར་འཕྱར། ཞི་བའི་ལས་མཛད་ཁྲོད་ལ་བདག་བསྟོད་དོ། གཞན་ཡང་འཕྲིན་ལས་རྣམ་བཞི་སྒྲུབ་པའི་ཕྱིར། བཞོན་པ་གོས་དང་ཕྱག་མཚན་ལ་སོགས་པ། གཅིག་ཏུ་མ་ངས་སྣ་ཚོགས་ཆོ་འཁྲུལ་སྟོན། སུ་བརྒྱ་དྲུག་བཅུའི་འཁོར་དཔུང་འགྱེད་ལ་བསྟོད། བྱེད་སྔོན་ཚེ་རིག་འཛིན་བརྒྱུད་པའི་སྤྱན་སྔ་རུ། ཁས་བླངས་དམ་བཅའ་བཞིན་དུ་དགོངས་མཛོད་ལ། དེང་འདིར་རྣལ་འབྱོར་ཡོན་མཆོད་འཁོར་བཅས་ཀྱི། མཐུན་པའི་བ་ལིང་སྨན་དཀ་རྒྱ་མཚོ་དང་། གཡག་ལུག་ར་སོགས་སྤྱན་གཟིགས་སྣ་ཚོགས་པ། ཕྱེ་མར་བསངས་དང་གསེར་སྐྱེམས་འདོད་ཡོན་བཅས། དཔག་ཡས་མཆད་གཏོར་རྒྱ་ཆེན་འདི་བཞེས་ལ། སངས་རྒྱས་བསྟན་པ་རིན་ཆེན་བསྲུང་བ་དང་། དེ་འཛིན་ཞབས་བརྟན་དགེ་འདུན་འདུས་སྡེ་སྤེལ། ཡུལ་རིན་སཀཡེ་འགྲོ་སྤྱི་དང་བདག་ཅག་ལ། མགོན་སྐྱབས་དཔུང་གཉེན་རྟག་ཏུ་མི་གཡེལ་ཞིང་། ནད་གདོན་ཞི་དང་ཚི་དཔལ་འབྱོར་པ་རྒྱས། ཁམས་གསུམ་དབང་བསྡུས་བདག་ཅག་འཁོར་བཅས་ལ། གནོད་པའི་དགྲ་ཇག་ཆོམ་རྐུན་འཚེ་བ་བཟློགགང་བཅོལ་འཕྲིན་ལས་ལྷུན་གྱི་གྲུབ་པ་དང་། བཀྲ་ཤིས་བདེ་ལེགས་ཕུན་གསུམ་ཚོགས་པར་མཛོད། ཅེས་པ་འདི་ཡང་མང་འགྲོག་སྦྲ་ཆེན་དབང་དྲག་གི་ངོར་འབྲི་བན་དྷརྨཱ་དྷྭ་ཛས་བྲས་པའོ། །